Տրուլս Մյորեգորդ

Տրուլս Մյորեգորդ (, ), շվեդ սեղանի թենիսիստ, 2021 թվականի աշխարհի մենախաղի առաջնության արծաթե մեդալակիր, աշխարհի և Եվրոպայի առաջնությունների բազմակի մեդալակիր։ 2018 թվականի ամառային պատանեկան օլիմպիական խաղերի մասնակից։

Սպորտային կարիերա 
Տրուլս Մյորեգորդը ծնվել է մի ընտանիքում, որտեղ շատ անդամներ սիրում էին սեղանի թենիս։ Տրուլսի եղբայրը՝ Մալտեն, կադետների և կրտսեր մակարդակի Շվեդիայի հավաքականի խաղացող է եղել։ Յոթ տարեկանում Տրուլսը սկսել է մարզվել իր հարազատ՝ Վեքսյո քաղաքի տեղական ակումբում։ 

Տրուլս Մյորեգորդը շարունակել է բազմաթիվ մրցանակներ նվաճել եվրոպական պատանեկան մակարդակում ։ Նա երկու անգամ հաղթել է Շվեդիայի մենախաղի առաջնությունը։

2018 թվականին Տրուլս Մյորեգորդը 15 տարեկանում ընդգրկվել է Շվեդիայի հավաքականի կազմում և 2018 թվականի աշխարհի թիմային առաջնությունում նվաճել բրոնզե մեդալ։ 2021 թվականին Տրուլս Մյորեգորդը նվաճել է արծաթե մեդալ Հյուսթոնում կայացած մենախաղի աշխարհի առաջնությունում։ 2022 թվականի մայիսին Տրուլս Մյորեգորդն առաջին անգամ մտել է աշխարհի ուժեղագույն խաղացողների թոփ 10-ի ցանկ, իսկ 2022 թվականի հոկտեմբերին բարձրացավ ITTF համաշխարհային վարկանիշում երրորդ հորիզոնական։

Խաղաոճ 
Տրուլս Մյորեգորդն աջլիկ է և խաղում է հարձակվողական ոճով։ Նա ակտիվորեն և բազմազան կերպով օգտագործում է կողքից փակող հարվածներ (բեքհենդ), ուստի նրա խաղաոճը համեմատվում է նախորդ տարիների Շվեդիայի չեմպիոն Յան-Ուվե Վալդների խաղաոճի հետ։

2019 թվականից նա խաղում է Stiga-ի հատուկ դիզայնով ստեղծված վեցանկյուն գնդաթիով։

Ծանոթագրություններ